## TAPOLCA VÁROS NÉMET NEMZETISÉGI ÖNKORMÁNYZATA

**8300 Tapolca, Hősök tere 15.**

Ügyiratszám: 1/159-7/2015.

# J E G Y Z Ő K Ö N Y V

**Készült:** Tapolca Város Német Nemzetiségi Önkormányzata Képviselő-testülete **2015. szeptember 23-án 12.30 órakor** megtartott **nyilvános** üléséről.

**Az ülés helye:** **Tapolcai Közös Önkormányzati Hivatal udvari tanácsterme**

(8300 Tapolca, Hősök tere 15.)

### **Jelen vannak:** Molnár Attila elnök

 Pem Imre elnökhelyettes

 Molnárné Resch Myrtill képviselő

**Tanácskozási joggal, meghívott vendégek**:

dr. Rozgonyi Viktória aljegyző, Schönherrné Pokó Ildikó pénzügyi irodavezető, Tóth János informatikus, dr. Iker Viktória jegyzőkönyvvezető

**Molnár Attila elnök:** Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. A jegyzőkönyv hitelesítésére felkéri Pem Imre elnökhelyettest. Javasolja, hogy a képviselő-testület mai ülésén a meghívóban szereplő napirendi pont kerüljön megtárgyalásra. Javaslatát szavazásra teszi fel.

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**9/2015. (IX.23.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete mai nyilvános ülésén a meghívóban szereplő napirendi pontot tárgyalja.

**NAPIREND**

1. **Tapolca Város Német Nemzetiségi Önkormányzata 2015. évi költségvetése módosításának tárgyalása**

### *Előterjesztő: Molnár Attila, a Német Nemzetiségi Önkormányzat elnöke*

**VEGYES ÜGYEK**

**KÉPVISELŐI KÉRDÉSEK**

#### NAPIREND TÁRGYALÁSA

1. **Tapolca Város Német Nemzetiségi Önkormányzata 2015. évi költségvetése módosításának tárgyalása**

### *Előterjesztő: Molnár Attila, a Német Nemzetiségi Önkormányzat elnöke*

**Molnár Attila elnök:** Előterjesztőt kérdezi, kíván-e kiegészítést tenni?

**Schönherrné Pokó Ildikó pénzügyi irodavezető:** A költségvetés módosítását az indokolja, hogy több forrásból is érkezett bevétel az önkormányzat számára, illetve belső átcsoportosítást kellett végrehajtani. Megérkezett a 2015. évi feladatalapú támogatás, melynek összege 73.534,- Ft, ez a dologi kiadások közé került beépítésre. Tapolca Város polgármestere a pörköltfőző verseny költségeihez járult hozzá 50.000,- Ft-tal. Ezen összegekkel a kiadási oldal megemelésre került. Felmerültek reprezentációs adókötelezettséggel járó kiadások is, melyek a bérkiadások között jelennek meg. Tehát nem személyi juttatások kerültek kifizetésre, hanem ezek az összegek a reprezentációs adó összegét takarják.

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**10/2015. (IX.23.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete a 2015. évi költségvetésének módosításáról szóló határozatát elfogadja és 10/2015. (IX.23.) számon Nkt. határozatai közé iktatja.

**VEGYES ÜGYEK**

**Molnárné Resch Myrtill képviselő:** Elmondja, 2015. október 10. napján, Nagytevelen kerül megrendezésre a Német nemzetiségi megyei gála. Felkéri az önkormányzat elnökét, Molnár Attilát, képviselje a nemzetiségi önkormányzatot.

Kéri képviselő társait, a döntést testületi határozattal erősítsék meg.

**Molnár Attila elnök:** Köszöni a felkérést. Ezt a gálát minden évben más település rendezi. Kb. 10 évvel ezelőtt Tapolca volt a helyszíne, s nemcsak a megyéből, hanem az egész Dunántúlról érkeztek fellépő csoportok a rendezvényre.

*Több kérdés, vélemény, javaslat, hozzászólás nem hangzik el, Molnár Attila elnök a határozati javaslatot szavazásra teszi fel.*

**Német Nemzetiségi Önkormányzat Képviselő-testülete 3 igen szavazattal – egyhangúan - az alábbi határozatot hozza:**

**11/2015. (IX.23.) Nkt. HATÁROZAT**

Tapolca Város Német Nemzetiségi Önkormányzata Képviselő-testülete felkéri Molnár Attila elnököt, hogy a 2015. október 10. napján, Nagytevelen megrendezésre kerülő Német nemzetiségi megyei gálán képviselje a nemzetiségi önkormányzatot.

**KÉPVISELŐI KÉRDÉSEK**

**Molnár Attila elnök:** Augusztusban megrendezésre került a Nemzetiségi Nap, s annak keretében a pörköltfőző verseny, melyen második helyezést ért el az önkormányzat. A rendezvények nagy sikert arattak, vendégszereplő a Bakonyjákói Német Nemzetiségi Néptánccsoport volt. A fellépésért anyagi ellenszolgáltatást nem kért a csoport, ehelyett egy állófogadás keretében megvendégelte őket a nemzetiségi önkormányzat. A pörköltfőző verseny lebonyolításához nyújtott támogatást ezúton is köszöni Dobó Zoltán polgármesternek.

A Nemzetiségi Nap költségeihez való hozzájárulásként a Veszprém Megyei Német Nemzetiségi Önkormányzat utólag 10, vagy 20.000,- Ft támogatást biztosít. Köszöni, s igyekezni fog azt az önkormányzat hasznos dologra fordítani.

Több napirendi pont nem lévén Molnár Attila elnök megköszöni a nyilvános ülésen való részvételt, és azt 12.45 órakor bezárja.

**K.m.f.**

 **Molnár Attila Pem Imre**

 **elnök elnökhelyettes**